CELEX: 32016D0787
Language: sl
Date: 2016-05-18 00:00:00
Title: Izvedbeni sklep Komisije (EU) 2016/787 z dne 18. maja 2016 o določitvi prednostnega seznama dodatkov, ki jih vsebujejo cigarete in tobak za zvijanje ter za katere veljajo strožje obveznosti poročanja (notificirano pod dokumentarno številko C(2016) 2923) (Besedilo velja za EGP)

20.5.2016   
            
            
               SL
            
            
               Uradni list Evropske unije
            
            
               L 131/88
            
         IZVEDBENI SKLEP KOMISIJE (EU) 2016/787
   z dne 18. maja 2016
   o določitvi prednostnega seznama dodatkov, ki jih vsebujejo cigarete in tobak za zvijanje ter za katere veljajo strožje obveznosti poročanja
   
      
         (notificirano pod dokumentarno številko C(2016) 2923)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (1) ter zlasti člena 6(1) Direktive,
   ob upoštevanju naslednjega:
   
               (1)
            
            
               Člen 6(1) Direktive 2014/40/EU določa, da Komisija sprejme izvedbene akte, v katerih določi in posodablja prednostni seznam dodatkov v cigaretah in tobaku za zvijanje. Isti člen določa tudi strožje obveznosti poročanja za določene dodatke z navedenega prednostnega seznama. Države članice od proizvajalcev ter uvoznikov cigaret in tobaka za zvijanje zahtevajo, da izvedejo celovite študije o dodatkih, ki jih vsebujejo ti izdelki in ki so vključeni na prednostni seznam.
            
         
               (2)
            
            
               Prednostni seznam bi moral biti določen na podlagi razpoložljivih podatkov, ki pričajo o tem, da določeni dodatek lahko prispeva k strupenosti, zasvojljivosti ali k rakotvornosti, mutagenosti ali reproduktivni toksičnosti (v nadaljnjem besedilu: lastnosti CMR) cigaret in tobaka za zvijanje, povzroči značilno aromo oziroma olajša vdihavanje ali poveča vnos nikotina.
            
         
               (3)
            
            
               Dodatki s seznama bi prav tako morali biti med najpogosteje uporabljanimi v cigaretah in tobaku za zvijanje, kakor je bilo sporočeno v skladu s členom 5 Direktive 2014/40/EU. Glede na to, da bodo obveznosti poročanja iz člena 5 začele veljati šele, ko se Direktiva 2014/40/EU začne uporabljati, je primerno določiti prvi seznam snovi, in sicer na podlagi podatkov, prejetih od držav članic v skladu z Direktivo 2001/37/ES Evropskega parlamenta in Sveta (2).
            
         
               (4)
            
            
               V opredelitvi dodatkov, ki jih je treba prednostno uvrstiti na seznam, je bilo upoštevano tudi znanstveno mnenje Znanstvenega odbora za nastajajoča in na novo ugotovljena zdravstvena tveganja (ZONNUZT) (3).
            
         
               (5)
            
            
               Dodatki lahko obstajajo v več različnih oblikah. Zavoljo lažje identifikacije je za vsak dodatek s seznama primerno po potrebi navesti njegovo kemijsko formulo in številke Službe za izmenjavo kemijskih izvlečkov (CAS) za različne oblike, v katerih se dodatek lahko najde v tobačnih izdelkih.
            
         
               (6)
            
            
               Pri izpolnjevanju svoje obveznosti zagotavljanja, da proizvajalci ter uvozniki cigaret in tobaka za zvijanje predložijo celovite študije o dodatkih s seznama, bi države članice morale imeti možnost zahtevati, da se navedene študije predložijo v enotni obliki in izvedejo po enotni metodologiji. Usklajen pristop k pripravi in predstavitvi navedenih študij omogoča lažjo analizo podatkov in zagotavlja primerljivost. Da se državam članicam zagotovi dovolj časa, da razvijejo protokole za študije, in sicer brez omejitve časa, namenjenega proizvajalcem in uvoznikom za opravljanje študij, bi se moral ta sklep uporabljati od 1. januarja 2017. Zato bi bilo treba v skladu s členom 6(4) Direktive 2014/40/EU od proizvajalcev in uvoznikov zahtevati predložitev poročil v skladu s strožjimi obveznostmi le v zvezi s prvim sklopom opredeljenih dodatkov, in sicer do 1. julija 2018.
            
         
               (7)
            
            
               Ukrepi, predvideni v tem sklepu, so v skladu z mnenjem odbora iz člena 25 Direktive 2014/40/EU –
            
         SPREJELA NASLEDNJI SKLEP:
   Člen 1
   Predmet urejanja
   Prednostni seznam dodatkov iz člena 6 Direktive 2014/40/EU je določen v Prilogi k temu sklepu.
   Člen 2
   Vloga
   Ta sklep se uporablja od 1. januarja 2017.
   Člen 3
   Naslovniki
   Ta sklep je naslovljen na države članice.
   
      V Bruslju, 18. maja 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 127, 29.4.2014, str. 1.
   
      (2)  Direktiva 2001/37/ES Evropskega parlamenta in Sveta z dne 5. junija 2001 o približevanju zakonov in drugih predpisov držav članic o izdelavi, predstavitvi in prodaji tobačnih izdelkov (UL L 194, 18.7.2001, str. 26).
   
      (3)  ZONNUZT. Dodatki, ki se uporabljajo v tobačnih izdelkih. 25. januar 2016. http://ec.europa.eu/health/scientific_committees/emerging/opinions/index_en.htm
   
      PRILOGA
      
         Prednostni seznam dodatkov, ki se uporabljajo v cigaretah in tobaku za zvijanje ter za katere veljajo strožje obveznosti poročanja
      
      
                  Dodatek
               
               
                  Kemijska formula
                  (če je relevantno)
               
               
                  Številka(-e) CAS za snov (seznam ni izčrpen)
               
            
                  Rožič
               
               
                   
               
               
                  9000-40-2, 84961-45-5
               
            
                  Kakav
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Diacetil
               
               
                  C4H6O2
                  
               
               
                  431-03-8
               
            
                  Božja rutica/sabljasti triplat
               
               
                   
               
               
                  68990-15-8, 977018-53-3, 84625-40-1
               
            
                  Figa
               
               
                   
               
               
                  90028-74-3
               
            
                  Geraniol
               
               
                  C10H18O
               
               
                  106-24-1, 8000-46-2
               
            
                  Glicerol
               
               
                  C3H8O3
                  
               
               
                  56-81-5
               
            
                  Gvajakol
               
               
                  C6H4(OH)(OCH3)
               
               
                  90-05-1
               
            
                  Guar gumi
               
               
                   
               
               
                  9000-30-0
               
            
                  Sladki koren (likviricija)
               
               
                   
               
               
                  68916-91-6
               
            
                  Maltol
               
               
                  C6H6O3
                  
               
               
                  118-71-8
               
            
                  Mentol
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Propilenglikol
               
               
                  C3H8O2
                  
               
               
                  57-55-6
               
            
                  Sorbitol
               
               
                  C6H14O6
                  
               
               
                  50-70-4
               
            
                  Titanov dioksid
               
               
                  TiO2
                  
               
               
                  13463-67-7, 1317-70-0